लॉस एंजिलिस ओलिंपिक में सेकंड के सौवें हिस्‍से से पदक जीतने से वंचित रही भारत की 'उड़नपरी' पीटी उषा ने अपनी पुरानी यादें ताजा की हैं. उषा ने बताया कि बताया कि वर्ष 1984 के लॉस एंजिलिस ओलिंपिक के दौरान उन्हें खेलगांव में खाने के लिये चावल के दलिये के साथ अचार पर निर्भर रहना पड़ा था. उषा के अनुसार, बिना पोषक आहार के खाने से उन्हें कांस्य पदक गंवाना पड़ा था. भारत की इस मशहूर एथलीट ने कहा,‘इससे मेरे प्रदर्शन पर असर पड़ा और अपनी दौड़ के आखिरी 35 मीटर में मेरी ऊर्जा बनी नहीं रह सकी.’